ΑΠΌΦΑΣΗ ΤΗΣ ΕΠΙΤΡΟΠΉΣ

της 23ης Μαρτίου 2005

σχετικά με τον καθορισμό αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων

[κοινοποιηθείσα υπό τον αριθμό Ε(2005) 1026]

(Κείμενο που παρουσιάζει ενδιαφέρον για τον ΕΟΧ)

(2005/342/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη: τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,

Μετά από διαβούλευση με το συμβούλιο οικολογικής σήμανσης της Ευρωπαϊκής Ένωσης,

Εκτιμώντας τα ακόλουθα:

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ομάδα προϊόντων «απορρυπαντικά πιάτων» περιλαμβάνει τα ακόλουθα:

Η ομάδα προϊόντων καλύπτει προϊόντα για ιδιωτική και επαγγελματική χρήση.

Άρθρο 2

Για να λάβει το κοινοτικό οικολογικό σήμα για απορρυπαντικά πιάτων με βάση τον κανονισμό (ΕΚ) αριθ. 1980/2000, το απορρυπαντικό πρέπει να εντάσσεται στην ομάδα προϊόντων «απορρυπαντικά πιάτων» και πρέπει να συμμορφώνεται με τα οικολογικά κριτήρια που καθορίζονται στο παράρτημα της παρούσας απόφασης.

Άρθρο 3

Τα οικολογικά κριτήρια για την ομάδα προϊόντων «απορρυπαντικά πιάτων» καθώς και τα συναφή κριτήρια αξιολόγησης και εξακρίβωσης ισχύουν μέχρι τις 31 Δεκεμβρίου 2008.

Άρθρο 4

Για διοικητικούς σκοπούς, η κατηγορία προϊόντων «απορρυπαντικά πιάτων» λαμβάνει τον κωδικό 019.

Άρθρο 5

Η απόφαση 2001/607/ΕΚ καταργείται.

Άρθρο 6

Έως τις 31 Μαρτίου 2006 επιτρέπεται η χρησιμοποίηση των οικολογικών σημάτων που απονεμήθηκαν πριν από την ημερομηνία κοινοποίησης της παρούσας απόφασης για προϊόντα που εμπίπτουν στην ομάδα προϊόντων «απορρυπαντικά πιάτων».

Στην περίπτωση υποβολής αιτήσεων πριν από την ημερομηνία κοινοποίησης της παρούσας απόφασης, για την απονομή οικολογικού σήματος σε προϊόντα που εμπίπτουν στην ομάδα προϊόντων «απορρυπαντικά πιάτων» είναι δυνατή η απονομή του οικολογικού σήματος στα προϊόντα αυτά υπό τις προϋποθέσεις που προβλέπονται στην απόφαση 2001/607/ΕΚ. Στις περιπτώσεις αυτές το σήμα μπορεί να χρησιμοποιηθεί έως τις 31 Μαρτίου 2006.

Άρθρο 7

Η παρούσα απόφαση απευθύνεται στα κράτη μέλη.

(1) ΕΕ L 237 της 21.9.2000, σ. 1.

(2) EE L 214 της 8.8.2001, σ. 30.

Λόγω έλλειψης αποτελεσμάτων τοξικότητας, ο υπολογισμός της TF έγινε ως μέσος όρος των τιμών θειικών αλκυλίων C 12/14 (AS) και θειικών αλκυλίων C 16/18 (AS).

Εύλογες παρεκτάσεις. Χρησιμοποιείστε τα αποτελέσματα δοκιμών που διενεργήθηκαν για ένα ακατέργαστο υλικό ώστε να υπολογιστεί με παρέκταση η τελική αναερόβια βιοαποικοδομησιμότητα για επιφανειοδραστικές ουσίες ανάλογης δομής. Εφόσον η αναερόβια βιοαποικοδομησιμότητα επιφανειοδραστικής ουσίας (ή ομάδας ομολόγων ενώσεων) έχει επιβεβαιωθεί σύμφωνα με τον κατάλογο DID (προσάρτημα Ι), μπορεί να θεωρηθεί ότι κάθε επιφανειοδραστική ουσία παρόμοιου τύπου είναι επίσης βιοαποικοδομήσιμη σε αναερόβιες συνθήκες [π.χ., τα C 12/15 A 1-3 αιθόξυ (ΕΟ) θειικά (αριθ. 8 στον κατάλογο DID) είναι βιοαποικοδομήσιμα σε αναερόβιες συνθήκες και ως εκ τούτου ανάλογης βιοαποικοδομησιμότητας σε αναερόβιες συνθήκες είναι δυνατόν να θεωρηθούν και τα C 12/15 A 6 αιθόξυ (ΕΟ) θειικά]. Στην περίπτωση που η αναερόβια βιοαποικοδομησιμότητα επιφανειοδραστικής ουσίας έχει επιβεβαιωθεί χρησιμοποιώντας κατάλληλη μέθοδο δοκιμής, μπορεί να θεωρηθεί ότι κάθε επιφανειοδραστική ουσία παρόμοιου τύπου είναι επίσης βιοαποικοδομήσιμη σε αναερόβιες συνθήκες (π.χ., τα στοιχεία από τη βιβλιογραφία που επιβεβαιώνουν την αναερόβια βιοαποικοδομησιμότητα επιφανειοδραστικών ουσιών που ανήκουν στην ομάδα των αμμωνιακών αλάτων αλκυλεστέρων μπορούν να χρησιμοποιηθούν για να τεκμηριωθεί η ανάλογη αναερόβια βιοαποικοδομησιμότητα άλλων τεταρτοταγών ενώσεων του αμμωνίου που περιέχουν εστερικούς δεσμούς στην αλκυλοαλυσίδα ή τις αλκυλοαλυσίδες τους).

Προσάρτημα ΙΙΙ

Πλαίσιο για δοκιμή επιδόσεων

Σκοπός της δοκιμής επιδόσεων είναι η σύγκριση της ικανότητας και της δυναμικότητας ενός προϊόντος δοκιμής με εκείνες προϊόντος αναφοράς. Το πλαίσιο αυτό επιτρέπει μεγάλο εύρος διαδικασιών δοκιμής εφόσον οι παρακάτω απαιτήσεις αποτελούν μέρος της διαδικασίας δοκιμής. Κατά τη δοκιμή το πλύσιμο είναι δυνατόν να γίνει στο χέρι, ή εναλλακτικά είναι δυνατόν να χρησιμοποιηθεί μηχανή για τη μηχανική εργασία. Η δοκιμή είναι δυνατόν να περιλαμβάνει είτε το πλύσιμο σερβίτσιου π.χ. πιάτα ή πιατέλες, ή δοκιμές που δεν περιλαμβάνουν την χρήση σερβίτσιου.

ΑΡΙΘΜΟΣ ΔΟΚΙΜΩΝ

Πρέπει να πραγματοποιηθούν πέντε σειρές δοκιμών στις οποίες τα προϊόντα δοκιμής και αναφοράς συγκρίνονται μεταξύ τους σε κάθε σειρά. Κάθε σειρά αποτελείται κατά συνέπεια από δύο υποδοκιμές: μία για το προϊόν δοκιμής και μία για το προϊόν αναφοράς. Εκτός από τις δέκα υποδοκιμές πρέπει να πραγματοποιηθεί τουλάχιστον μία δοκιμή στην οποία δεν χρησιμοποιείται καθόλου απορρυπαντικό πιάτων (δοκιμή νερού). Η δοκιμή αυτή πρέπει να αποδείξει ότι τα αποτελέσματα της επιλεγείσας μεθόδου δοκιμής επιβεβαιώνουν ότι το προϊόν δοκιμής παρουσιάζει καλύτερη επίδοση καθαρισμού από το καθαρό νερό.

ΠΑΡΑΜΕΤΡΟΙ ΤΟΥ ΝΕΡΟΥ

— Σε όλες τις υποδοκιμές πρέπει να χρησιμοποιείται ο ίδιος όγκος νερού. Ο όγκος πρέπει να καθορίζεται σε λίτρα με ακρίβεια ενός δεκαδικού ψηφίου.

— Πρέπει να είναι γνωστή η σκληρότητα του νερού που μετράται σε OdH καθώς και ο λόγος ασβεστίου-μαγνησίου.

— Η θερμοκρασία του νερού πρέπει να είναι η ίδια για όλες τις υποδοκιμές. Μετράται στην αρχή και διατηρείται σταθερή σε όλη τη διάρκεια της δοκιμής. Ωστόσο, είναι αποδεκτή η μείωση της θερμοκρασίας του νερού κατά τη διάρκεια της δοκιμής εφόσον τεκμηριωθεί η ίδια μείωση της θερμοκρασίας για όλες τις υποδοκιμές.

ΠΑΡΑΜΕΤΡΟΙ ΤΩΝ ΠΡΟΪΟΝΤΩΝ ΔΟΚΙΜΗΣ ΚΑΙ ΑΝΑΦΟΡΑΣ

— Το προϊόν αναφοράς είναι δυνατόν να είναι είτε προϊόν με ηγετική θέση στην αγορά είτε προϊόν με γενική σύνθεση.

— Όταν χρησιμοποιείται ως προϊόν αναφοράς προϊόν με ηγετική θέση στην αγορά, πρέπει να είναι ένα από τα 3 ή 4 προϊόντα με τον υψηλότερο όγκο πωλήσεων στην αγορά της περιοχής στην οποία πρόκειται να διατεθεί το προϊόν με το οικολογικό σήμα. Επιπλέον το προϊόν αναφοράς με την ηγετική θέση στην αγορά πρέπει να εγκριθεί από τον αρμόδιο φορέα, και η εμπορική ονομασία πρέπει να είναι γνωστή στο κοινό.

— Όταν χρησιμοποιείται ως προϊόν αναφοράς προϊόν με γενική σύνθεση, πρέπει να έχει σύνθεση αντιπροσωπευτική των προϊόντων που διατίθενται στην αγορά. Επιπλέον το προϊόν αναφοράς με την γενική σύνθεση πρέπει να εγκριθεί από τον αρμόδιο φορέα, και ακριβής του σύνθεση πρέπει να διατίθεται εύκολα και δωρεάν.

— Οι δόσεις του προϊόντος δοκιμής και αναφοράς είναι οι συνιστώμενες δόσεις σε όλες τις δοκιμές, υπολογισμένες για τον δεδομένο όγκο νερού και εκπεφρασμένες σε γραμμάρια με ακρίβεια ενός δεκαδικού ψηφίου. Όπου δεν αναφέρεται συνιστώμενη δόση για το προϊόν αναφοράς, πρέπει να χρησιμοποιηθεί ή ίδια δόση για το προϊόν δοκιμής και για το προϊόν αναφοράς.

— Όπου αναφέρεται ανώτατο και κατώτατο όριο δόσης, για την δοκιμή πρέπει να χρησιμοποιηθεί η κατώτατη συνιστώμενη δόση.

— Το απορρυπαντικό πρέπει να έχει αναμιχθεί και να έχει πλήρως διαλυθεί στο νερό.

ΠΑΡΑΜΕΤΡΟΙ ΡΥΠΩΝ

— Πρέπει να χρησιμοποιηθεί τουλάχιστον ένας τύπος ρύπου, που αποτελείται κυρίως από φρέσκο ζωικό λίπος και από φυτικό λίπος.

— Πρέπει να χρησιμοποιηθεί ο ίδιος ρύπος σε όλες τις υποδοκιμές.

— Πρέπει να περιγραφεί λεπτομερώς η προέλευση ή η χημική σύσταση του ρύπου π.χ. ελαιόλαδο, βόειο λίπος κ.λπ..

— Ο ρύπος πρέπει να είναι ομοιογενής και ενιαίας σύστασης.

— Πρέπει να προετοιμαστεί μία παρτίδα ρύπου επαρκής για ολόκληρη τη δοκιμή.

— Η ποσότητα του ρύπου που εφαρμόζεται στο υπόστρωμα, π.χ. πιατέλες ή πιάτα, ή στο νερό του πλυσίματος πρέπει να είναι η ίδια για όλες τις υποδοκιμές και πρέπει να εκφράζεται σε γραμμάρια με ακρίβεια ενός δεκαδικού ψηφίου.

ΔΙΑΔΙΚΑΣΙΑ ΔΟΚΙΜΗΣ

— Τα προϊόντα δοκιμής και αναφοράς δοκιμάζονται υπό συνθήκες ανωνυμίας για τον δοκιμαστή (τους δοκιμαστές).

— Τα στοιχεία και τα στάδια κάθε υποδοκιμής πρέπει να αποφασίζονται εκ των προτέρων και πρέπει να είναι ταυτόσημα για κάθε υποδοκιμή.

— Η θερμοκρασία και η σχετική υγρασία του δωματίου πρέπει να μετρώνται και να διατηρούνται σταθερές σε όλες τις υποδοκιμές.

— Πρέπει να καθοριστεί εκ των προτέρων σταθερή διαδικασία εφαρμογής του ρύπου που να επιτρέπει επαρκή χρόνο στεγνώματος.

— Πρέπει να περιγραφεί εκ των προτέρων σταθερή διαδικασία πλυσίματος με το χέρι ή αφαίρεσης του ρύπου με μηχανή.

— Πρέπει να πραγματοποιηθούν τουλάχιστον πέντε υποδοκιμές τόσο με το προϊόν δοκιμής, όσο και με το προϊόν αναφοράς ενώ τουλάχιστον μία δοκιμή πρέπει να πραγματοποιηθεί με νερό χωρίς την προσθήκη απορρυπαντικού.

ΑΞΙΟΛΟΓΗΣΗ ΔΥΝΑΜΙΚΟΤΗΤΑΣ

— Από τη δοκιμή πρέπει να είναι δυνατή η εξαγωγή αποτελεσμάτων που να παρέχουν μέτρο της δυναμικότητας. Η δυναμικότητα πρέπει να εκφράζεται σε γραμμάρια ρύπου που απομακρύνονται ανά 5 λίτρα νερού πριν να επιτευχθεί προκαθορισμένο σημείο κορεσμού. Το σημείο κορεσμού είναι δυνατόν για παράδειγμα να αντιστοιχεί στην κατάσταση κατά την οποία δεν παρατηρείται πλέον καθαριστικό αποτέλεσμα, όταν ο ρύπος επιπλέει στην επιφάνεια του νερού, όταν το στρώμα του αφρού δεν καλύπτει πλήρως την επιφάνεια, ή όταν δεν υπάρχει πλέον ορατός αφρός.

ΑΞΙΟΛΟΓΗΣΗ ΤΗΣ ΚΑΘΑΡΟΤΗΤΑΣ

— Από τη δοκιμή πρέπει να είναι δυνατή η εξαγωγή αποτελεσμάτων που να παρέχουν μέτρο της καθαρότητας. Η καθαρότητα είναι δυνατόν να μετράται οπτικά ή με κάποια άλλη σχετική μέθοδο. Η μέθοδος μέτρησης, συμπεριλαμβανομένου και του ενδεχόμενου συστήματος βαθμολόγησης, πρέπει να αποφασίζονται εκ των προτέρων.

ΣΥΓΚΡΙΣΗ

— Επιτυγχάνεται θετικό αποτέλεσμα από μια σειρά δοκιμών όταν η ικανότητα καθαρότητας είναι ίδια ή καλύτερη για το προϊόν δοκιμής σε σύγκριση με το προϊόν αναφοράς.

— Το προϊόν δοκιμής θεωρείται ότι ανταποκρίνεται στις απαιτήσεις απόδοσης όταν επιτυγχάνονται θετικά αποτελέσματα για τουλάχιστον 80 % των σειρών δοκιμών. Εναλλακτικά ο αιτών είναι δυνατόν να χρησιμοποιήσει στατιστικές μεθόδους και να αποδείξει με μονομερές εύρος αξιοπιστίας 95 % ότι το προϊόν δοκιμής είναι το ίδιο καλό ή καλύτερο από το προϊόν αναφοράς σε τουλάχιστον 80 % των σειρών δοκιμών.

— Πρέπει επίσης να αποδειχθεί ότι το προϊόν δοκιμής έχει καλύτερη δυνατότητα καθαρισμού από το καθαρό νερό.

ΤΕΚΜΗΡΙΩΣΗ

Για όλες τις δοκιμές πρέπει να συντάσσεται έκθεση με βάση τις παρακάτω προδιαγραφές. Η έκθεση περιλαμβάνει υποχρεωτικά τα ακόλουθα στοιχεία:

— Περιγραφή του τρόπου με τον οποίο τα προϊόντα δοκιμής και αναφοράς κατέστησαν ανώνυμα για τον δοκιμαστή (τους δοκιμαστές).

— Προσδιορισμός της θερμοκρασίας και της υγρασίας στο δωμάτιο δοκιμών και λεπτομέρειες που περιγράφουν πως ο δοκιμαστής (οι δοκιμαστές) εξασφάλισαν ότι οι συνθήκες αυτές διατηρήθηκαν σταθερές σε όλες τις υποδοκιμές.

— Περιγραφή της σύστασης του ρύπου και της διαδικασίας που χρησιμοποιήθηκε προκειμένου να εξασφαλισθεί ότι ο ρύπος ήταν ομοιογενής και ενιαίας σύστασης.

— Προσδιορισμός της σκληρότητας του νερού και πως επιτεύχθηκε, καθώς και προσδιορισμός το λόγου ασβεστίου-μαγνησίου.

— Προσδιορισμός της ποσότητας του νερού που χρησιμοποιείται στις υποδοκιμές και προσδιορισμός του τρόπου εκπλήρωσης της απαίτησης σχετικά με την θερμοκρασία του νερού.

— Προσδιορισμός των αποτελεσμάτων της ζύγισης του απορρυπαντικού πιάτων σε κάθε υποδοκιμή και περιγραφή της διαδικασίας διάλυσης του προϊόντος στο νερό.

— Περιγραφή της διαδικασίας προσθήκης του ρύπου είτε στο υπόστρωμα (π.χ. πιατέλες ή πιάτα) ή στο νερό του πλυσίματος.

— Προσδιορισμός των αποτελεσμάτων της ζύγισης του ρύπου σε κάθε υποδοκιμή.

— Περιγραφή των άλλων στοιχείων και σταδίων σε κάθε μεμονωμένη υποδοκιμή.

— Περιγραφή του τρόπου μέτρησης της δυναμικότητας και της καθαρότητας.

— Ανεπεξέργαστα δεδομένα όλων των σειρών δοκιμών για την δυναμικότητα και την καθαρότητα.

— Τελικά αποτελέσματα συμπεριλαμβανομένης της δοκιμής νερού (στην οποία δεν χρησιμοποιείται απορρυπαντικό) και, ανάλογα με της περίπτωση, στατιστική αξιολόγηση των δεδομένων.

Σημείωση για τις διαθέσιμες δοκιμές

Η δοκιμή επιδόσεων IKW «Recommendation for the Quality Assessment of the Cleaning Performance of Hand Dishwashing Detergents» (Nitsch, C. & Hüttmann, G. SÖFW-Journal, 128, Jahrgang 5, 2002) και η δοκιμή CHELAB «Washing up liquid detergents: Assessment of comparative soil removal performance» (εσωτερική μέθοδος CHELAB αριθ. 0357) πληρούν τις απαιτήσεις του παρόντος πλαισίου εφόσον συμπεριλαμβάνεται δοκιμή καθαρότητος.

Η δοκιμή επιδόσεων του οργανισμού πληροφόρησης καταναλωτών Δανίας («Δοκιμή απορρυπαντικών πιάτων» τίτλος στη δανική «Undersøgelse af håndopvaskemidler med FI smuds», 2003) πληροί τις απαιτήσεις του παρόντος πλαισίου εφόσον συμπεριλαμβάνεται δοκιμή της ικανότητας καθαρισμού.

Η δοκιμή επιδόσεων από τον οργανισμό CTTN-IREN, «Washing efficiency and foaming power with soils/Dish Washing Test» (CTTN-IREN — BP41 —69131 Ecully CEDEX, France) πληροί τις απαιτήσεις του παρόντος πλαισίου εφόσον πραγματοποιηθεί ο αριθμός των δοκιμών που προβλέπεται από το πλαίσιο.